CELEX: 32012R0106
Language: el
Date: 2012-02-07 00:00:00
Title: Εκτελεστικός κανονισμός (ΕΕ) αριθ. 106/2012 της Επιτροπής, της 7ης Φεβρουαρίου 2012 , σχετικά με τη δασμολογική κατάταξη ορισμένων εμπορευμάτων στη Συνδυασμένη Ονοματολογία

9.2.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 36/23
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 106/2012 ΤΗΣ ΕΠΙΤΡΟΠΉΣ
   της 7ης Φεβρουαρίου 2012
   σχετικά με τη δασμολογική κατάταξη ορισμένων εμπορευμάτων στη Συνδυασμένη Ονοματολογία
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (1), και ιδίως το άρθρο 9 παράγραφος 1 στοιχείο α),
   Εκτιμώντας τα ακόλουθα:
   
               (1)
            
            
               Για να εξασφαλιστεί η ενιαία εφαρμογή της Συνδυασμένης Ονοματολογίας που προσαρτάται στον κανονισμό (ΕΟΚ) αριθ. 2658/87, είναι αναγκαίο να θεσπιστούν μέτρα όσον αφορά τη δασμολογική κατάταξη των εμπορευμάτων που αναφέρονται στο παράρτημα του παρόντος κανονισμού.
            
         
               (2)
            
            
               Ο κανονισμός (ΕΟΚ) αριθ. 2658/87 προβλέπει τους γενικούς κανόνες για την ερμηνεία της Συνδυασμένης Ονοματολογίας (ΣΟ). Οι εν λόγω κανόνες εφαρμόζονται επίσης σε κάθε άλλη ονοματολογία η οποία βασίζεται εν όλω ή εν μέρει στη ΣΟ ή προσθέτει σε αυτήν κάποια νέα υποδιαίρεση και θεσπίζεται με ειδικές διατάξεις της Ένωσης με σκοπό την εφαρμογή δασμολογικών και άλλων μέτρων σχετικά με τις εμπορευματικές συναλλαγές.
            
         
               (3)
            
            
               Κατ’ εφαρμογή αυτών των γενικών κανόνων τα εμπορεύματα που περιγράφονται στη στήλη (1) του πίνακα που παρατίθεται στο παράρτημα πρέπει να υπαχθούν στον κωδικό ΣΟ που εμφαίνεται στη στήλη (2), για τους λόγους που αναφέρονται στη στήλη (3) του εν λόγω πίνακα.
            
         
               (4)
            
            
               Είναι σκόπιμο, να προβλεφθεί ότι, οι δεσμευτικές δασμολογικές πληροφορίες οι οποίες εκδίδονται από τις τελωνειακές αρχές των κρατών μελών σχετικά με την κατάταξη εμπορευμάτων στη συνδυασμένη ονοματολογία και δεν είναι σύμφωνες με το δίκαιο που καθορίζει ο παρών κανονισμός, μπορούν να συνεχίσουν να αποτελούν αντικείμενο επίκλησης από τον κάτοχό τους επί τρίμηνο, σύμφωνα με τις διατάξεις του άρθρου 12 παράγραφος 6 του κανονισμού (ΕΟΚ) αριθ. 2913/92 του Συμβουλίου, της 12ης Οκτωβρίου 1992, περί θεσπίσεως κοινοτικού τελωνειακού κώδικα (2).
            
         
               (5)
            
            
               Τα μέτρα που προβλέπει ο παρών κανονισμός είναι σύμφωνα με τη γνώμη της Επιτροπής Τελωνειακού Κώδικα,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τα εμπορεύματα που περιγράφονται στη στήλη (1) του πίνακα που παρατίθεται στο παράρτημα κατατάσσονται στη Συνδυασμένη Ονοματολογία στους κωδικούς ΣΟ που αναφέρονται στη στήλη (2) του εν λόγω πίνακα.
   Άρθρο 2
   Η δεσμευτική δασμολογική πληροφορία, που εκδίδουν οι τελωνειακές αρχές των κρατών μελών και που δεν είναι σύμφωνη με τον παρόντα κανονισμό, μπορεί να συνεχίσει να χρησιμοποιείται για περίοδο τριών μηνών δυνάμει του άρθρου 12 παράγραφος 6 του κανονισμού (ΕΟΚ) αριθ. 2913/92.
   Άρθρο 3
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 7 Φεβρουαρίου 2012.
      
         
            Για την Επιτροπή, εξ ονόματος του Προέδρου,
         Algirdas ŠEMETA
         
            Μέλος της Επιτροπής
         
      
   
   
      (1)  ΕΕ L 256 της 7.9.1987, σ. 1.
   
      (2)  ΕΕ L 302 της 19.10.1992, σ. 1.
   
      ΠΑΡΑΡΤΗΜΑ
      
                  Περιγραφή των εμπορευμάτων
               
               
                  Κατάταξη
                  (Κωδικός ΣΟ)
               
               
                  Αιτιολογία
               
            
                  (1)
               
               
                  (2)
               
               
                  (3)
               
            
                  Μεταλλική διάταξη σχήματος δίσκου, διαμέτρου περίπου 8 cm και πάχους 2 cm (αποκαλούμενη «στρογγυλός μηχανισμός ανάκλισης»).
                  Η επιφάνεια της διάταξης είναι ανώμαλη, στο κέντρο φέρει οπή για άξονα και αποτελείται από τα ακόλουθα:
                  
                              —
                           
                           
                              μια πλάκα οδηγό,
                           
                        
                              —
                           
                           
                              ένα σπειροειδές ελατήριο,
                           
                        
                              —
                           
                           
                              ένα αρθρωτό εκκεντροφόρο,
                           
                        
                              —
                           
                           
                              ένα ολισθαίνοντα εκκεντροφόρο,
                           
                        
                              —
                           
                           
                              δύο ολισθαίνοντα επίσχεστρα,
                           
                        
                              —
                           
                           
                              έναν αναστολέα, και
                           
                        
                              —
                           
                           
                              μια δακτυλιοειδή πλάκα.
                           
                        Αποτελεί συστατικό στοιχείο μηχανισμών ανάκλισης για καθίσματα μηχανοκίνητων οχημάτων.
                  Η διάταξη χρησιμοποιείται για να ρυθμιστεί η γωνία της κλίσης του ερεισινώτου ανάλογα με τις ανάγκες του οδηγού ή των επιβατών και συμβάλλει στην αντοχή του καθίσματος.
                  
                      (1) Βλ. εικόνα
               
               
                  9401 90 80
               
               
                  Η κατάταξη διέπεται από τους γενικούς κανόνες 1 και 6 για την ερμηνεία της Συνδυασμένης Ονοματολογίας και από το κείμενο των κωδικών ΣΟ 9401, 9401 90 και 9401 90 80.
                  Με δεδομένα τα χαρακτηριστικά της, ήτοι την επακριβή μηχανική της κατασκευή με σειρά διαφορετικών συστατικών στοιχείων, η διάταξη έχει σχεδιαστεί ειδικά ως ουσιώδες τμήμα μηχανισμού ανάκλισης καθίσματος μηχανοκίνητου οχήματος. Συνεπώς, αποκλείεται η κατάταξη στην κλάση 8302 ως προσαρτήματα, σιδερικά και άλλα παρόμοια είδη (βλέπε επίσης την πρώτη παράγραφο των επεξηγηματικών σημειώσεων του ΕΣ για την κλάση 8302).
                  Συνεπώς, η διάταξη θεωρείται μέρος μηχανισμού ανάκλισης καθίσματος μηχανοκίνητου οχήματος.
                  Η διάταξη κατατάσσεται επομένως στον κωδικό 9401 90 80 ως άλλα μέρη καθισμάτων του είδους που χρησιμοποιείται για μηχανοκίνητα οχήματα.
               
            
         
      
         (1)  Η εικόνα έχει αποκλειστικά ενημερωτικό σκοπό